Nagyon eredményesek rövidfilmjeink. Homoki Nagy István "Egy kerecsensólyom története" című kisfilmjének 1951-es bemutatkozása óta öt alkotás kapott fődíjat: "Nyitány" (1965), "Küzdők" (1977), "Moto Perpetuo" (1981), "Szél" (1996) és "Eső után" (2002) – ezzel a nemzetek sorában a franciák után a másodikak lettünk. Kezdetben elsősorban Kollányi Ágoston kisfilmjei képviselték hazánkat (ő kétszer is technikai nagydíjat kapott), majd főleg animációs filmjeink arattak sikert.